Държавен вестник, бр. 95, 2016 г., стр. 82

СТР.  82	
Д Ъ Р Ж А В Е Н  В Е С Т Н И К 	
БРОЙ  95
та мрежа трябва да се прилагат изискванията на 
Наредба № 35 от 2012 г. за правилата и нормите 
за проектиране, изграждане и въвеждане в екс-
плоатация на кабелни електронни съобщителни 
мрежи и прилежащата им инфраструктура (ДВ, 
бр. 99 от 2012 г.).
8.3. Близост до неелектрически линии
8.3.1. Кабелни системи не трябва да се ин-
сталират в близост до линии, които генерират 
топлина, дим или пара, които може да са вредни 
за проводниците, освен ако те са подходящо за-
щитени от вредни въздействия чрез екраниране, 
направено така, че да не влияе на разсейването 
на топлината от проводниците.
В места, които не са специално предназначени 
за инсталиране на кабели, например в шахти и 
ниши, кабелите трябва да бъдат положени така, 
че при нормална работа да не са под вредно въз-
действие на съседни уредби, като газопроводи, 
водопроводи или паропроводи.
8.3.2. Когато електрическите инсталации се 
намират под тръбопроводи, способни да предизви-
кат кондензация, като газопроводи, водопроводи 
или паропроводи, трябва да се вземат мерки за 
защита на електрическите инсталации срещу 
евентуални вредни въздействия.
8.3.3. Когато електрически линии са инста-
лирани в близост до неелектрически линии, те 
трябва да се разполагат така, че всяко предвиди-
мо действие, провеждано върху другите линии, 
да не причинява увреждане на електрическите 
линии или обратното.
8.3.4. Когато електрическа линия се намира 
в непосредствена близост до неелектрически 
линии, трябва да бъдат изпълнени и следните 
две условия:
а) електрическите инсталации да са подхо-
дящо защитени срещу опасности, които може 
да възникнат в резултат от наличието на други 
линии при нормално използване; и
б) защитата при дефект на изолация да е из-
пълнена съгласно изискванията на приложение 
№ 1, като неелектрическите метални линии се 
разглеждат като непринадлежащи на електри-
ческата уредба (чужди) токопроводими части.
8.3.5. Електрическите инсталации не трябва 
да се разполагат в асансьорна шахта (или в по-
демник), освен когато е част от електрическата 
уредба на асансьора (подемника).
9. Избор и изграждане на електрически 
инсталации според условията на поддържане, 
включително почистване
9.1. Относно поддържането се прилагат из-
искванията на глава седма „Поддръжка и пери-
одични проверки“.
9.2. Когато за дейностите по поддържане е 
необходимо да се елиминират мерки за защита 
или да се отстранят защитни устройства, трябва 
да има необходимите предписания за възстано-
вяване на мерките за защита или за поставяне 
отново на защитните устройства, без да се нама-
лява нивото на защита спрямо първоначалното 
положение.
9.3. За всички части на електрически инста-
лации, които изискват поддържане, трябва да е 
осигурен подходящ безопасен достъп.“
§ 19. Приложение № 6 към чл. 43, ал. 2 се 
изменя така:
„Приложение № 6 
към чл. 43, ал. 2
Защита чрез разединяване, изключване, включ-
ване и превключване
Това приложение въвежда съществените тек-
стове от европейския хармонизиращ документ 
HD 60364-4-46:2015 „Електрически уредби за 
ниско напрежение. Част 4-46: Защити за безопас-
ност – Защита чрез разединяване, изключване, 
включване и превключване“.
В него са определени изисквания към мерки-
те за локално или дистанционно разединяване, 
изключване, включване и превключване, чрез 
които се предотвратяват или елиминират опас-
ности, свързани с електрически уредби или с 
електрооборудване.
1. Основни положения
1.1. В зависимост от предвидената функция 
или функции всяко устройство, предназначено 
за разединяване или изключване, трябва да от-
говаря на съответните изисквания, определени 
в продуктовия стандарт.
1.2. При схеми ТN-С и в частта TN-C на схе-
ми TN-C-S проводникът РЕN не трябва да бъде 
разединяван или прекъсван.
При схеми ТN-С-S и ТN-S неутралният 
проводник не трябва да бъде разединяван или 
прекъсван, ако доставчикът на електрическа 
енергия декларира, че проводникът PEN или N 
на захранването е заземен надеждно с достатъчно 
малко съпротивление.
2. Разединяване
2.1. Всяка електрическа уредба трябва да има 
възможност за разединяване от всички захран-
ващи източници.
2.2. Всяка електрическа верига трябва да 
има възможност за разединяване на всеки от 
тоководещите проводници с изключение на опи­
саните в т. 1.2. Няколко вериги могат да бъдат 
разединявани чрез едно общо устройство, когато 
условията на експлоатация позволяват това.
2.3. За избягване на непреднамерено поста-
вяне на електрооборудване под напрежение или 
нерегламентирано функциониране се прилага 
една или повече от следните мерки за защита:
а) разполагане в места, които се заключват, 
или в обвивки, които се заключват;
б) поставяне на изолационни вложки;
в) заключване на главния прекъсвач;
г) поставяне на предупредителни табелки.
2.4. Когато има условия за наличие на оста-
тъчни електрически заряди, се осигуряват под-
ходящи средства за разреждане на тези заряди. 
При необходимост се поставя предупредителна 
табелка, която показва времето, необходимо за 
разреждането.
3. Функционално изключване и управление
3.1. Общи положения
3.1.1. За всяка част от електрическа верига, за 
която е необходимо да се управлява независимо 
от другите части на уредбата, се предвижда ус-
тройство за функционално изключване.